CELEX: 32013D0097
Language: lt
Date: 1361232000000
Title: 2013/97/ES: 2013 m. vasario 19 d. Komisijos įgyvendinimo sprendimas, kuriuo tam tikroms valstybėms narėms nustatomos leidžiančios nukrypti nuostatos dėl statistinių duomenų, pagrįstų Europos gyventojų sveikatos tyrimu, perdavimo pagal Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (pranešta dokumentu Nr. C(2013) 784)  Tekstas svarbus EEE

21.2.2013   
            
            
               LT
            
            
               Europos Sąjungos oficialusis leidinys
            
            
               L 48/21
            
         KOMISIJOS ĮGYVENDINIMO SPRENDIMAS
   2013 m. vasario 19 d.
   kuriuo tam tikroms valstybėms narėms nustatomos leidžiančios nukrypti nuostatos dėl statistinių duomenų, pagrįstų Europos gyventojų sveikatos tyrimu, perdavimo pagal Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe
   (pranešta dokumentu Nr. C(2013) 784)
   (Tekstas autentiškas tik olandų, anglų, prancūzų, vokiečių ir švedų kalbomis)
   (Tekstas svarbus EEE)
   (2013/97/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (1), ypač į jo 9 straipsnio 2 dalį,
   atsižvelgdama į Belgijos Karalystės, Prancūzijos Respublikai, Nyderlandų Karalystės, Švedijos Karalystės ir Jungtinės Didžiosios Britanijos ir Šiaurės Airijos Karalystės prašymus,
   kadangi:
   
               (1)
            
            
               Komisija, laikydamasi Reglamento (EB) Nr. 1338/2008 9 straipsnio 2 dalies, gali nustatyti valstybėms narėms leidžiančias nukrypti nuostatas ir pereinamuosius laikotarpius, grindžiamus objektyviomis priežastimis;
            
         
               (2)
            
            
               iš Komisijai pateiktos informacijos matyti, kad valstybių narių prašymai leisti nukrypti nuo reglamento nuostatų yra grindžiami poreikiu iš esmės pritaikyti nacionalines administracines ir statistikos sistemas, siekiant visiškos atitikties Reglamentui (EB) Nr. 1338/2008;
            
         
               (3)
            
            
               tokios leidžiančios nukrypti nuostatos turėtų būti nustatytos Belgijai, Prancūzijai, Nyderlandams, Švedijai ir Jungtinei Karalystei šių šalių prašymu;
            
         
               (4)
            
            
               šiame sprendime nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede išdėstytos leidžiančios nukrypti nuostatos nustatomos jame nurodytoms valstybėms narėms.
   2 straipsnis
   Šis sprendimas skirtas Belgijos Karalystei, Prancūzijos Respublikai, Nyderlandų Karalystei, Švedijos Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2013 m. vasario 19 d.
      
         
            Komisijos vardu
         
         Algirdas ŠEMETA
         
            Komisijos narys
         
      
   
   
      (1)  OL L 354, 2008 12 31, p. 70.
   
      PRIEDAS
      
         Komisijos nustatytos nuo Reglamento (EB) Nr. 1338/2008 leidžiančios nukrypti nuostatos dėl statistinių duomenų, pagrįstų Europos gyventojų sveikatos tyrimu (EGST)
      
      Belgija, Prancūzija ir Nyderlandai neteikia šioje lentelėje nurodytų kintamųjų.
      
                  Belgija
               
               
                  
                              —
                           
                           
                              INTLANG (apklausos kalba),
                           
                        
                              —
                           
                           
                              fizinių ir juslinių funkcijų sutrikimų rinkinio kintamųjų PL4, PL5, PL7,
                           
                        
                              —
                           
                           
                              MH1a–MH1h dėl psichikos sveikatos,
                           
                        
                              —
                           
                           
                              AM3 ir AM5 dėl ambulatorinės priežiūros,
                           
                        
                              —
                           
                           
                              PA4 dėl prevencinės veiklos,
                           
                        
                              —
                           
                           
                              UN1a–UN2d dėl nepatenkintų poreikių.
                           
                        
            
                  Prancūzija
               
               
                  
                              —
                           
                           
                              AL1–AL6 dėl alkoholio vartojimo,
                           
                        
                              —
                           
                           
                              IC1–IC3 dėl neprofesionalios priežiūros.
                           
                        
            
                  Nyderlandai
               
               
                  
                              —
                           
                           
                              PL5 ir PL6 dėl fizinių ir juslinių funkcijų sutrikimų,
                           
                        
                              —
                           
                           
                              MH1a–MH1h dėl psichikos sveikatos,
                           
                        
                              —
                           
                           
                              PE1–PE8 dėl fizinės veiklos,
                           
                        
                              —
                           
                           
                              AL1–AL6 dėl alkoholio vartojimo.
                           
                        
            Švedijos ir Jungtinės Karalystės atveju tiriamoji grupė yra ne jaunesni kaip 16 metų asmenys, duomenų rinkimo metu gyvenantys asmeniniuose namų ūkiuose šių valstybių narių teritorijoje.